DÔVODOVÁ SPRÁVA

A. VŠEOBECNÁ ČASŤ 

[bookmark: _Hlk112060754][bookmark: _Hlk118722197]Návrh zákona, ktorým sa mení zákon č. 30/2019 Z. z. o hazardných hrách a o zmene a doplnení niektorých zákonov (ďalej len „návrh zákona“) predkladajú poslanci Národnej rady Slovenskej republiky Marián ČAUČÍK, Andrea TURČANOVÁ, Branislav ŠKRIPEK a Jozef HAJKO.
V predkladanom návrhu zákona upravujeme minimálnu vzdialenosť na reklamu upozorňujúcu na existenciu herne, herne v kasíne alebo nabádajúcu na účasť na hazardnej hre v herni alebo herni v kasíne, zákazu umiestňovať informáciu o výhre v hazardnej hre a vzájomnú vzdialenosť herní zo súčasných 200 metrov na 500 metrov. Tento návrh je odôvodnený viacerými faktormi, ktoré reagujú na aktuálne spoločenské potreby a medzinárodné trendy v oblasti ochrany verejného zdravia a prevencie patologických javov spojených s hazardom.
Súčasná právna úprava umožňuje reklamu hazardných hier v relatívne krátkej vzdialenosti od samotných prevádzok herní a kasín. Táto blízkosť môže viesť k zvýšeniu vystavenia osôb náchylných na vznik závislostí reklame na hazard a môže ovplyvniť ich postoje a správanie vo vzťahu k hraniu hazardných hier. Zvýšenie vzdialenosti na 500 metrov znižuje pravdepodobnosť, že tieto skupiny budú vystavené reklamám, a prispieva k vytváraniu bezpečnejšieho prostredia.
Reklama na prevádzky hazardných hier má významný vplyv na rozhodovanie jednotlivcov, pričom zvlášť rizikovou skupinou sú osoby náchylné na vznik závislostí. Širšia vzdialenosť od frekventovaných miest zníži vizibilitu reklamy, a tým aj mieru jej vplyvu na obyvateľstvo, čo je dôležité pri prevencii patologického hráčstva.
Mnohé krajiny Európskej únie zavádzajú prísnejšie pravidlá na reguláciu reklamy hazardných hier vrátane geografických obmedzení. Slovensko týmto krokom sleduje legislatívu s najlepšími praktikami, čím sa podporí pozitívny obraz krajiny v rámci ochrany verejného záujmu.
Zvyšovanie negatívnych dôsledkov hazardných hier na jednotlivcov a spoločnosť viedlo k rastúcemu dopytu po efektívnejších nástrojoch na obmedzenie vplyvu hazardu. Zvýšenie geografickej hranice na reklamu reflektuje túto spoločenskú požiadavku a vychádza v ústrety občanom, ktorí volajú po vyššej ochrane pred nežiaducimi vplyvmi hazardu.
Navrhované zvýšenie hranice pre reklamu hazardných hier na 500 metrov je v súlade s princípmi ochrany verejného zdravia, posilňuje prevenciu negatívnych spoločenských javov a zvyšuje ochranu zraniteľných skupín pred škodlivými vplyvmi hazardných hier. Tento krok je dôležitým opatrením na zvýšenie dôvery verejnosti v regulačné mechanizmy a zabezpečenie udržateľného a zodpovedného prístupu k hazardným hrám.
	
Návrh zákona má pozitívne sociálne vplyvy, pozitívny vplyv na manželstvo, rodičovstvo a rodinu a vplyvy na služby verejnej správy pre občana. Návrh zákona nemá žiaden vplyv na na podnikateľské prostredie, rozpočet verejnej správy, informatizáciu spoločnosti a životné  prostredie. 
Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktorými je Slovenská republika viazaná, zákonmi a s právom Európskej únie.
























B. OSOBITNÁ ČASŤ

K Čl. I
Upravuje sa minimálna vzdialenosť na umiestňovanie reklám upozorňujúcich na existenciu herne, herne v kasíne alebo nabádajúcich na účasť na hazardnej hre v herni, alebo herni v kasíne, zákazu umiestňovať informáciu o výhre v hazardnej hre a vzájomnú vzdialenosť herní z aktuálnych 200 m na minimálne 500 m.

K Čl. II
Navrhuje sa účinnosť návrhu zákona od 1. júla 2025. 




DOLOŽKA ZLUČITEĽNOSTI
návrhu zákona s právom Európskej únie
 
1. Navrhovateľ zákona: poslanci Národnej rady Slovenskej republiky Marián ČAUČÍK, Andrea TURČANOVÁ, Branislav ŠKRIPEK a Jozef HAJKO.

2. Názov návrhu právneho predpisu:   návrh zákona, ktorým sa mení  zákon č. 30/2019 Z. z. o hazardných hrách a o zmene a doplnení niektorých zákonov 
3. Predmet návrhu zákona:
a) nie je upravený v primárnom práve Európskej únie,
b) nie je upravený v sekundárnom práve Európskej únie,
c) nie je obsiahnutý v judikatúre Súdneho dvora Európskej únie. 

Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.














Doložka vybraných vplyvov


	1. Základné údaje

	Názov návrhu zákona

	[bookmark: _GoBack]  Návrh zákona, ktorým sa mení  zákon č. 30/2019 Z. z. o hazardných hrách a o zmene a doplnení niektorých zákonov

	Navrhovateľ

	poslanci Národnej rady Slovenskej republiky Marián ČAUČÍK Andrea TURČANOVÁ, Branislav ŠKRIPEK a Jozef HAJKO

	

	2. Definovanie problému

	V aktuálnej právnej úprave zákona o hazardných hrách je stanovená vzdialenosť na umiestňovanie reklamy na herne, kasína a vzájomnej vdialenosti týchto prevádzok na minimálne 200 m. 

	3. Ciele a výsledný stav

	Cieľom navrhovanej právnej úpravy je zvýšenie možnosti umiestnenia reklamy na herne, kasína a vzájomnú vzdialenosť týchto prevádzok na minimálne  500 m. 

Pozitívom navrhovanej úpravy je ochrana verejného zdravia, posilňovanie prevencie negatívnych spoločenských javov a zvyšovanie ochrany zraniteľných skupín pred škodlivými vplyvmi hazardných hier.

	4. Dotknuté subjekty

	Návrh zákona sa týka všetkých prevádzok herní a kasín a poskytovateľov reklamných služieb herniam a kasínam v Slovenskej republike.

	5. Alternatívne riešenia

	Nulový variant by znamenal, že dopady umiestňovania reklám na herne a kasína podľa platnej úpravy by prehlbovali dopady negatívnych spoločenských javov a stagnovala by  ochrana zraniteľných skupín pred škodlivými vplyvmi hazardných hier.

	6. Vykonávacie predpisy

	Navrhovaná právna úprava nepredpokladá prijatie alebo zmenu už existujúcich vykonávacích predpisov.

	7. Transpozícia práva EÚ 

	Neaplikuje sa v tomto prípade.

	

	8. Preskúmanie účelnosti

	Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po roku od jej prijatia.
Ako kritérium navrhujeme zmerať vzdialenosti rôznych typov reklamných nosičov od jednotlivých herní ako aj vzdialenosti medzi najbližšími od seba vzdialenými herňami a vyhodnotiť tento stav. 


	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☒	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☒	Pozitívne
	☐	Žiadne
	☐	Negatívne


	Vplyvy na manželstvo, rodičovstvo, rodinu a deti
	☒	Pozitívne
	☐	Žiadne
	☐	Negatívne



	10. Poznámky

	Návrh zákona má pozitívne sociálne vplyvy, pozitívny vplyv na manželstvo, rodičovstvo a rodinu a nepriamo aj pozitívne vplyvy na služby verejnej správy pre občana. Návrh zákona nemá žiaden vplyv podnikateľské prostredie, rozpočet verejnej správy, informatizáciu spoločnosti a na životné  prostredie. 


	11. Kontakt na spracovateľa/súčinnosť 

	Navrhovateľ spracoval návrh zákona v súčinnosti s odbornými tímami Kresťanskodemokratického hnutia.               


	12. Stanovisko gestorov

	Stanovisko Ministerstva financií SR                                                      ☒     vyžiadané   ☐  priložené
Stanovisko Ministerstva hospodárstva SR                                                ☒     vyžiadané  ☐  priložené

